Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Id-Deċiżjonijiet tal-Kumitat Konġunt taż-ŻEE ilhom minn Marzu 2000 jindikaw f'nota f'qiegħ il-paġna jekk id-data tad-dħul fis-seħħ tagħhom tiddependix mit-twettiq tar-rekwiżiti kostituzzjonali ta' xi waħda mill-Partijiet Kontraenti. Dawn ir-rekwiżiti ġew notifikati fir-rigward tad-Deċiżjonijiet elenkati hawn taħt. Il-Partijiet Kontraenti inkwistjoni issa nnotifikaw lill-Partijiet Kontraenti l-oħra li temmew il-proċeduri interni tagħhom. Id-dati tad-dħul fis-seħħ tad-Deċiżjonijiet huma kif indikat. Barra minn hekk, ċerti Deċiżjonijiet tal-Kumitat Konġunt taż-ŻEE jistgħu jidħlu fis-seħħ biss wara li jiġu ssodisfati r-rekwiżiti kostituzzjonali tad-Deċiżjonijiet imsemmija hawn fuq u li huma wkoll elenkati hawn taħt. L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjonijiet ġenerali li ġejjin: AMMINISTRATURI FIL-QASAM TAS-SAĦĦA PUBBLIKA (AD 6): EPSO/AD/340/18 — Saħħa u sikurezza tal-ikel — awditjar, spezzjoni u evalwazzjoni EPSO/AD/341/18 — Sikurezza tal-ikel — politika u leġiżlazzjoni Tista' ssib aktar informazzjoni fuq is-sit web tal-EPSO: https://epso.europa.eu/home_mt Fil-Kawżi Magħquda E-2/17 u E-3/17, L-Awtorità ta' Sorveljanza tal-EFTA vs l-Iżlanda — RIKORSI għal dikjarazzjoni li l-Iżlanda naqset milli tissodisfa l-obbligi tagħha li jirriżultaw mill-Att imsemmi fil-punt 1 fil-Parti 1.1 tal-Kapitolu I tal-Anness I tal-Ftehim dwar iż-Żona Ekonomika Ewropea (id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern) kif emendat u kif adattat għall-Ftehim taħt il-Protokoll 1 tiegħu u mill-adattamenti settorjali fl-Anness I, u b'mod partikolari l-Artikolu 5 tal-Att, billi ħalliet fis-seħħ: sistema ta' awtorizzazzjoni għall-importazzjoni ta' laħam frisk u prodotti tal-laħam friski, kif stipulata fl-Artikolu 10 tal-Att tal-Iżlanda Nru 25/1993 u fl-Artikoli minn 3 sa 5 tar-Regolament tal-Iżlanda Nru 448/2012; sistema ta' awtorizzazzjoni għall-importazzjoni ta' bajd nej u prodotti li joriġinaw mill-bajd nej, bħal kif stipulata fl-Artikolu 10 tal-Att tal-Iżlanda Nru 25/1993 u fl-Artikolu 3(e) u l-Artikolu 4 tar-Regolament tal-Iżlanda Nru 448/2012; sistema ta' awtorizzazzjoni għall-importazzjoni ta' ħalib mhux pasturizzat u prodotti tal-ħalib ipproċessati minn ħalib mhux pasturizzat u rekwiżiti addizzjonali, kif stipulata fl-Artikolu 10 tal-Att tal-Iżlanda Nru 25/1993 u fl-Artikolu 3(f) u l-Artikoli 4 u 5 tar-Regolament tal-Iżlanda Nru 448/2012, u projbizzjoni tal-kummerċjalizzazzjoni tal-prodotti tal-ħalib importati pproċessati mill-ħalib mhux pasturizzat, kif stipulat fl-Artikolu 7a tar-Regolament tal-Iżlanda Nru 104/2010; u prattika amministrattiva li biha l-importaturi jintalbu jagħmlu dikjarazzjoni u jiksbu approvazzjoni għall-importazzjoni ta' prodotti trattati mill-bajd u tal-ħalib, bħal dik stabbilita fil-kuntest tal-applikazzjoni tar-Regolament tal-Iżlanda Nru 448/2012, il-Qorti, magħmula minn Carl Baudenbacher, il-President, Per Christiansen (l-Imħallef-Relatur) u Páll Hreinsson, l-Imħallfin, taw is-sentenza fl-14 ta' Novembru 2017, li d-dispożittiv tagħha huwa kif ġej: Tiddikjara li l-Iżlanda naqset milli tissodisfa l-obbligi tagħha li jirriżultaw mill-Artikolu 5 tal-Att imsemmi fil-punt 1 fil-Parti 1.1 tal-Kapitolu I tal-Anness I tal-Ftehim dwar iż-Żona Ekonomika Ewropea (id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern) kif emendat u kif adattat għall-Ftehim taħt il-Protokoll 1 u l-Anness I tiegħu, billi ħalliet fis-seħħ: is-sistema ta' awtorizzazzjoni għall-importazzjoni ta' laħam frisk u prodotti tal-laħam friski stipulata fl-Artikolu 10 tal-Att tal-Iżlanda Nru 25/1993 u fl-Artikolu 3(a) u l-Artikoli 4 u 5 tar-Regolament tal-Iżlanda Nru 448/2012; is-sistema ta' awtorizzazzjoni għall-importazzjoni ta' bajd nej u prodotti li joriġinaw mill-bajd nej stipulata fl-Artikolu 10 tal-Att tal-Iżlanda Nru 25/1993 u fl-Artikolu 3(e) u l-Artikolu 4 tar-Regolament tal-Iżlanda Nru 448/2012; is-sistema ta' awtorizzazzjoni għall-importazzjoni ta' ħalib mhux pasturizzat u prodotti tal-ħalib ipproċessati minn ħalib mhux pasturizzat stipulata fl-Artikolu 3(f) u l-Artikolu 4 tar-Regolament tal-Iżlanda Nru 448/2012, u r-rekwiżiti addizzjonali li jirrigwardaw ċertu ġobon stipulati fl-Artikolu 5 tar-Regolament tal-Iżlanda Nru 448/2012; u Tiċħad il-kumplament tar-rikors. Tordna lill-Iżlanda tħallas l-ispejjeż tal-proċedimenti. Dan l-avviż jikkonċerna l-impriżi li ġejjin: General Electric Company ("GE", l-Istati Uniti tal-Amerika), General Electric Panafricana Holdings I B.V., in-Netherlands (sussidjarja ta' Baker Hughes, kumpanija tal-GE, "BHGE"), ikkontrollata mill-GE, Rosneft Oil Company ("Rosneft", ir-Russja), Sibintek LLC ("Sibintek", ir-Russja), ikkontrollata minn Rosneft, NewCo ("JV", Singapor / ir-Russja). GE u Rosneft jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll konġunt tal-joint venture (JV). Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'joint venture. L-attivitajiet kummerċjali tal-impriżi kkonċernati huma: GE hija kumpanija dinjija diversifikata tal-manifattura, tat-teknoloġija u tas-servizzi. GE hija magħmula minn għadd ta' unitajiet tan-negozju, kull waħda bid-diviżjonijiet tagħha stess. L-unitajiet tan-negozju ewlenin tagħha jinkludu: GE Renewable Energy; GE Power; BHGE; GE Healthcare; GE Aviation; GE Transportation; GE Capital; u GE Lighting, BHGE hija kumpanija dinjija full-stream lal-manifattura taż-żejt u l-gass, tat-teknoloġija, tas-servizzi u tas-soluzzjonijiet diġitali u, minn Lulju 2017, unità tan-negozju tal-GE, Rosneft hija attiva fl-esplorazzjoni, l-iżvilupp, il-produzzjoni u l-bejgħ taż-żejt mhux maħdum u l-gass naturali u r-raffinar u l-kummerċjalizzazzjoni ta' prodotti petrolifiċi u petrokimiċi, Il-JV se tiffoka fuq l-iżvilupp, l-implimentazzjoni, il-kummerċjalizzazzjoni, il-liċenzjar u / jew it-tħaddim ta' applikazzjonijiet tal-IoT industrijali bbażati fuq il-Pjattaforma Predix offruta mill-GE. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Kompożizzjoni: Il-grupp huwa magħmul mill-manifatturi tal-"Boudin blanc de Rethel". Għaldaqstant, għandu d-dritt leġittimu li jipproponi emendi. Isem tal-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: aġġornament tad-dettalji ta' kuntatt, taż-żona ġeografika, tar-rabta kawżali, tal-istrutturi ta' kontroll, tar-rekwiżiti nazzjonali Emenda fl-ispeċifikazzjoni tal-prodott ta' DOP jew IĠP irreġistrata li ma tistax titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emenda fl-ispeċifikazzjoni tal-prodott ta' DOP jew IĠP irreġistrata, li għaliha ma jkunx ġie ppubblikat dokument uniku (jew ekwivalenti), li ma tistax titqies bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Il-paragrafu dwar il-post fejn jiġi prodott il-"Boudin blanc de Rethel" fil-periferija ta' Rethel u dwar l-eżistenza taz-zalzett abjad bil-basal fit-Tramuntana tad-dipartiment tneħħa. Mir-riċetta tradizzjonali tneħħew ukoll l-elementi marbuta mal-metodu ta' kif isir u mar-rabta mal-oriġini, u mhux dawk tad-deskrizzjoni tal-prodott. Dawn il-paragrafi ma għandhomx x'jaqsmu mad-deskrizzjoni tal-prodott. Il-karatteristiċi fiżiċi tal-prodott ġew sostitwiti b'dan: "Il-'Boudin blanc de Rethel' jiġi f'porzjonijiet tondi tawwalin ta' bejn 60 u 130 gramma u b'dijametru ta' bejn 30 u 36 mm. Huwa jimtela fl-imsaren tal-ħnieżer. Il-'Boudin blanc de Rethel' jista' jiġi wkoll f'forma cocktail (żgħira) u għall-barbikju b'dijametru ta' bejn 20 u 26 mm. Dan jimtela fl-imsaren tan-nagħaġ: Cocktail jew mini: piż ta' bejn 8 g u 15 g. Barbikju: piż ta' bejn 50 g u 80 g. Il-ġilda tiegħu għandha lewn ċar, kważi abjad, u omoġenju. Il-mod kif l-imsaren jiġu ssikkati jippermetti konsistenza tajba u ġeneralment lixxa. Xi drabi l-imsaren naturali jistgħu jkollhom xi difetti żgħar bħal vini ħamranin (tbajja' li jibqgħu wara l-qatla) jew ħjut irqaq imsejħa 'barbes' (zkuk), minħabba l-borqom residwu.". Dawn id-dispożizzjonijiet ivarjaw minn dawk li hemm fl-ispeċifikazzjonijiet fis-seħħ fil-punti li ġejjin: L-ispeċifikazzjonijiet fis-seħħ isemmu z-zalzett abjad u l-forom żgħar. Fil-każ taz-zalzett l-abjar, il-piż minimu tal-porzjonijiet tondi tawwalin stabbilit "bejn 100 u 130 gramma" ġie sostitwit b'piż minimu ta' bejn "60 u 130 gramma" u d-dijametru stabbilit "bejn 32 u 34 mm" sar "bejn 30 u 36 mm". Dawn il-bidliet fil-format qed isiru minħabba l-iżvilupp tas-suq ta' dan il-prodott. Fil-fatt, is-sidien tar-ristoranti qegħdin jitolbu porzjonijiet iżgħar biex iservuhom bħala l-ewwel platt u anki l-konsumaturi. Id-dijametru taz-zalzett ġie rranġat ukoll biex jaqbel mal-kategoriji ta' msaren tal-ħanżir li jipprovdu l-fornituri. Ġiet miżjuda wkoll id-deskrizzjoni tal-forom żgħar imsemmija fl-ispeċifikazzjonijiet fis-seħħ. Dawn huma l-forma "cocktail jew mini" jew il-forma "għall-barbikju" taz-zalzett abjad. Iż-żewġ formati jvarjaw minn xulxin fil-piż tal-porzjonijiet: it-tip "cocktail jew mini" għandu piż ta' bejn 8 u 15-il gramma, filwaqt li t-tip "għall-barbikju" għandu piż ta' bejn 50 u 80 gramma. Id-dijametru huwa l-istess. Dawn huma dettalji li jippermettu jispeċifikaw il-formati differenti tal-"Boudin blanc de Rethel" mibjugħ. Il-lewn li jingħad li huwa "ċar u omoġenju" ġie sostitwit bi "kważi abjad". Din il-frażi hija aktar eżatta. Tneħħiet id-deskrizzjoni "sodisfaċenti ħafna" għall-issikar tal-imsaren peress li mhijiex oġġettiva. L-issikkar tal-imsaren huwa deskritt permezz tar-riżultat mistenni: konsistenza tajba u lixxa. Barra minn hekk ġie miżjud ukoll li "Xi drabi l-imsaren naturali jista' jkollhom xi difetti żgħar bħal vini ħamranin (tbajja' li jibqgħu wara l-qatla) jew ħjut irqaq imsejħa 'barbes' (zkuk), minħabba l-borqom residwu". Id-difetti żgħar li jkun hemm xi kultant huma normali ladarba jintużaw imsaren naturali. Il-karatteristiċi organolettiċi tal-prodott ġew sostitwiti b'dan: "Dan iz-zalzett għandu konsistenza ratba u mmerqa, pjuttost magħquda b'togħma tipika ta' laħam miżjud bil-bżar u ħwawar. Fil-ħalq jinħassu l-granuli tal-għaġna.". Tneħħew id-deskrizzjonijiet suġġettivi u li mhumiex speċifiċi għall-"Boudin blanc de Rethel" ("elastiċità u ebusija korretti", "moderatament mielaħ u ftit li xejn ħelu", "togħma tajba ħafna", ...). Id-daqs tal-frak taille des grains "fin sa medju" ġie sostitwit bi frażi li tindika li l-granuli tal-għaġna jinħassu fil-ħalq. Fil-fatt huwa diffiċli ħafna li wieħed jiddetermina d-daqs tal-granuli fil-prodott lest. Barra minn hekk, dan huwa parametru tal-metodu ta' kif isir. Il-varjazzjonijiet permessi ppreżentati fl-ispeċifikazzjonijiet fis-seħħ ġew speċifikati: oriġinali baqgħet l-istess, "bil-faqqiegħ jew b'varjetà waħda ta' faqqiegħ" minflok "bil-faqqiegħ", "'tal-foresta', din il-varjetà hija differenti minn dik ta' qabilha, peress li fiha jintuża faqqiegħ tal-foresta" minflok "tal-foresta biss", "'bit-tartufi' (l-uniċi varjetajiet ta' tartufi permessi huma Tuber melanosporum jew Tuber brumale. Iż-żieda tal-meraq tat-tartufi hija permessa." minflok "bit-tartufi jew bil-meraq tat-tartufi". Dawn il-kjarifiki huma maħsuba sabiex jiddefinixxu l-varjanti bl-għan li joffru aktar informazzjoni lill-konsumatur u jiffaċilitaw il-kontrolli. Barra minn hekk, tneħħiet ir-referenza għar-rispett tar-regolamenti fis-seħħ peress li hija impliċita. Il-karatteristiċi kimiċi ġew definiti għall-IĠP "Boudin blanc de Rethel" l-oriġinali. Mhuwiex meħtieġ li jiġi speċifikat li japplikaw għat-taħlita bażika tal-varjanti tal-prodott peress li r-riċetta tat-taħlita hija l-istess għall-varjant oriġinali u l-varjanti l-oħrajn. Ir-referenzi għall-kriterji tar-regoli tal-prattika tal-preparazzjonijiet tal-laħam tneħħew peress li hawnhekk jissemmew biss bħala komparaturi. Barra minn hekk, ir-rata tal-perċentwal ta' protidi stabbilit għal "≤ 11" ġiet sostitwita b'rata ta' "≥ 11". Din hija korrezzjoni ta' żball ta' kitba. Il-protidi huma familja ta' makronutrijenti li tinkludi l-aminoaċidi, il-peptidi u l-proteini. Prodott tal-laħam ipproċessat bilfors ikollu l-proteini, u għalhekk għandu rata ta' protidi ta' 11 % jew aktar. Il-karatteristiċi mikrobijoloġiċi tneħħew peress li jirreferu għar-regolamenti fis-seħħ. Il-preżentazzjoni tal-prodott hija limitata għall-preżentazzjonijiet "bl-ingrossa" jew "ippakkjat minn qabel f' U.V.C. (Unità ta' Bejgħ lill-Konsumatur"). L-oqsma kummerċjali "fis-sezzjonijiet tradizzjonali" jew "fis-sezzjonijiet tas-self-service" tneħħew peress li mhumiex element deskrittiva tal-preżentazzjoni tal-"Boudin blanc de Rethel" Ġie miżjud paragrafu relatat mal-identifikazzjoni tal-operaturi li jaħdmu skont il-kundizzjonijiet tal-produzzjoni tal-"Boudin blanc de Rethel". Dan jispeċifika li din l-identifikazzjoni trid isseħħ qabel ma tibda l-attività kkonċernata. Huma meħtieġa wkoll dikjarazzjonijiet dwar l-għarfien, il-monitoraġġ u l-kontroll tal-prodotti li jkunu se jinbiegħu taħt l-indikazzjoni ġeografika protetta. Iddaħħlet tabella sommarja fl-ispeċifikazzjonijiet. Dawn id-dispożizzjonijiet huma maħsuba biex jispeċifikaw il-proċedura li tiżgura t-traċċabbiltà tal-prodotti. L-ispeċifikazzjonijiet fis-seħħ jelenkaw l-ingredjenti għall-produzzjoni tal-"Boudin blanc de Rethel". Il-lista ta' dawn l-ingredjenti baqgħet l-istess. Ġew miżjuda l-proporzjonijiet li fihom jiġu inkorporati l-ingredjenti differenti (f'piż tat-taħlita waqt li tkun qed issir): "55 sa 68 %" laħam tal-majjal, "10 sa 20 %" bajd sħiħ, "20 sa 30 %" ħalib u "inqas minn 5 %" ħwawar. Għalkemm ma kinux deskritti qabel, dawn il-proporzjonijiet huma dawk li normalment jużaw l-operaturi u li jippermettu li tinkiseb taħlita li tobdi l-kriterji organolettiċi tal-IĠP "Boudin blanc de Rethel". Ġiet/ġew speċifikata/i l-forma/forom awtorizzata/i għal kull tip ta' ingredjent, jiġifieri: Fil-każ tal-laħam tal-majjal: il-laħam tal-ħanżira ma jintużax peress li għandu togħma qawwija ħafna. Il-kliem "mirqum b'mod xieraq" u "sider mingħajr bżieżel" għas-sider ġie trasferit fil-paragrafu dwar it-tirqim tal-laħam. Fil-każ tal-bajd sħiħ: id-dispożizzjoni "bajd sħiħ frisk" ġiet sostitwita b'dispożizzjoni li tagħti aktar informazzjoni dwar il-proprjetajiet tal-bajd użat, jiġifieri "Il-bajd huwa bajd tat-tiġieġ sħiħ (l-abjad u l-isfar). Dan jiġi ppreżentat fil-qoxra jew fi prodotti tal-bajd pasturizzati. It-trab tal-bajd, bajd iffriżat jew miżjud huma pprojbiti". Għaldaqstant il-prodotti tal-bajd pasturizzati u l-bajd fil-qoxra biss huma permessi. Il-bajd f'forom oħra ma għandux il-kwalitajiet mixtieqa biex jgħaqqdu t-taħlita. Tneħħiet il-kelma "frisk" b'referenza għall- bajd fl-ispeċifikazzjonijiet fis-seħħ peress li din ma tagħti ebda informazzjoni addizzjonali dwar il-kwalità tal-prodott. Fil-każ tal-ħalib: huwa speċifikat li jintuża biss ħalib tal-baqra skont l-użanza u biex ma jagħtix togħma lill-prodott lest. Jista' jintuża ħalib sħiħ, nofsu xkumat jew xkumat, mhux ipproċessat, pasturizzat jew sterilizzat. Il-ħalib mhux ipproċessat irid jitgħalla. Fil-każ tal-ħwawar, ġie speċifikat li dan "ma jitfix it-togħma tal-laħam tal-majjal karatteristiku tal-'Boudin blanc de Rethel' u ma jibdilx il-lewn ċar tat-taħlita". L-użu ta' ħwawar fil-ħalib (waqt li jkun qed jitgħalla) jew fl-ilma tat-tisjir huwa awtorizzat. Tneħħiet is-sentenza "Iż-żieda ta' prodotti tal-lamtu, li jagħtu l-kulur u ta' fosfati huwa strettament ipprojbit.". Fil-fatt, l-ispeċifikazzjonijiet jistabbilixxu lista ta' ingredjenti aċċettati. Peress li din il-lista ta' ingredjenti tista' tkun soġġetta għal interpretazzjoni fuq ċerti familji ta' ingredjenti, ġiet inkluża lista ta' ingredjenti u addittivi pprojbiti biex il-kwalità u l-karatteristiċi tal-prodott ikunu aktar ikkontrollati. Dawn l-emendi fl-ispeċifikazzjonijiet jirrappreżentaw il-prattiki tal-manifatturi tal-"Boudin blanc de Rethel" u permezz tagħhom ir-riċetta tista' tiġi speċifikata. Dawn ma jaffettwawx id-deskrizzjoni tal-prodott u lanqas ir-rabta maż-żona ġeografika tiegħu. Għall-kuntrarju, isaħħu d-deskrizzjoni tar-riċetta u jiffaċilitaw il-kontrolli. Ġie miżjud paragrafu li jelenka l-ingredjenti l-oħrajn (faqqiegħ, tartufi, meraq tat-tartufi) sabiex jinkludi l-varjanti kollha tal-"Boudin blanc de Rethel" (bil-faqqiegħ, tal-foresta, bit-tartufi). Il-proporzjon massimu ta' dawn l-ingredjenti l-oħrajn għall-varjanti huwa stabbilit għal 20 % tal-piż tat-taħlita. Ġie miżjud paragrafu biex jippreċiża li jintużaw "Imsaren naturali tal-ħnieżer għall-format ta' bejn 60 u 130 g" u "Imsaren naturali tan-nagħaġ għall-format cocktail jew mini (8-15 g) u dak tal-barbikju (50 g-80 g)". Din id-distinzjoni hija ġġustifikata mid-dijametri differenti tad-diversi formati tal-"Boudin blanc de Rethel". L-ispeċifikazzjonijiet fis-seħħ jelenkaw il-fażijiet ewlenin tal-produzzjoni (it-tħejjija tal-laħam, it-taħlit, il-mili, is-sajran u t-tkessiħ) mingħajr dettalji oħrajn u jinkludu tabella bid-diversi stadji tal-produzzjoni fil-qosor. It-tabella sommarja tneħħiet u l-fażijiet ġew spjegati. Dawn huma: Il-proċess tat-tirqim jikkonsisti fit-tneħħija tan-nervituri mil-laħam u fit-tindif tiegħu "b'mod li ma jitħallewx nervituri, gangliji, bżieżel jew axxessi qabel ma jitqatta'". L-iskeda tar-riċetta mħejjija mill-espert tal-laħam tistabbilixxi l-proporzjonijiet rispettivi tad-diversi ingredjenti b'mod li jiġu rrispettati l-karatteristiċi tal-prodott lest. Kull darba li jipproduċi l-prodott, l-operatur jiżen l-ingredjenti. Din il-prattika komuni fil-qasam tal-laħmijiet ipproċessati (prodotti msajra) tfisser li waqt li tkun qed titħejja t-taħlita jiġu miżjuda magħha l-prodotti minn produzzjoni oħra li ma setgħux jiġu amessi għall-IĠP esklussivament għal raġunijiet ta' preżentazzjoni (qsim, tiċrit, daqs jew piż mhux konformi, eċċ...). Fil-każ tal-produzzjoni tal-"Boudin blanc de Rethel", jistgħu jiġu riċiklati biss prodotti li jkunu ġejjin minn produzzjoni għall-IĠP. Biex din il-prattika ma taffettwax il-karatteristiċi tal-prodott lest, b'mod partikolari t-tgħaqqid tal-għaġna, ir-rata ta' żieda hija limitata għal massimu ta' 10 % tal-piż tat-taħlita waqt il-produzzjoni. Din iż-żieda ma għandha ebda effett fuq il-kompożizzjoni tat-taħlita peress li l-prodotti miżjuda huma magħmula bl-istess mod. L-ispeċifikazzjonijiet jistabbilixxu l-kundizzjonijiet għal dan ir-riċiklar: il-prodotti li jintużaw għal din il-prattika għandhom ikunu traċċati, miżmuma f'temperatura ta' bejn 0 u 4 °C u jintużaw fi żmien erbat ijiem mid-data li fiha jkun issajjar il-lott li minnu jkunu ħarġu. Din il-prattika ġiet miżjuda fl-ispeċifikazzjonijiet iżda fil-fatt tirrifletti l-prattika tal-operaturi f'dan il-qasam. Din iż-żieda sservi għalhekk biex tirregola l-prattiki. Ġie miżjud paragrafu li jispeċifika l-kundizzjonijiet tat-tqattigħ u tat-taħlit kif ġej: "Il-laħam frisk tal-majjal jiġi mqatta' minn qabel bil-cutter jew magna tat-tqattigħ. Meta l-frak tat-taħlita jkun simili għal dak tal-laħam taz-zalzett, jiġu miżjuda gradwalment il-bajd, il-ħalib u l-ħwawar waqt li tkompli titħawwad it-taħlita. Il-preparazzjoni tinħadem b'tip ta' mikser biex tinkiseb taħlita finali omoġenja, mhux emulsjonata, li jkun għad fiha frak viżibbli.". It-tqattigħ huwa stadju essenzjali biex isir prodott tal-laħam ipproċessat. Dan ma jingħadx fl-ispeċifikazzjonijiet, u għalhekk għandu jiġu miżjud waqt li jitqiesu l-ispeċifiċitajiet tal-prattiki fis-seħħ. It-tqattigħ isir b'magna tat-tqattigħ jew cutter, għaldaqstant it-taħlita mhijiex emulsjonata. Peress li l-għaġna tinħadem fil-cutter, l-ingredjenti jitqattgħu rqiq ħafna. Għall-kuntrarju tal-laħam taz-zalzett, il-frak huwa fin ħafna, u jidher fil-għajn. Dan il-paragrafu jindika: "It-taħlita timtela f'imsaren naturali. L-operatur jirregola l-mili biex jikseb musrana stirata tajjeb.". Jiddeskrivi l-għan tal-operazzjoni tal-mili, li permezz tagħha tinkiseb musrana stirata tajjeb u tibbaża fuq l-għarfien tal-operatur. Din l-operazzjoni teħtieġ għarfien tajjeb ħafna biex il-musrana tkun stirata sew. Jekk il-mili jsir b'mod goff, il-musrana naturali tinqasam peress li hija rqiqa. Jekk il-mili ma jsirx b'ċertu saħħa, il-musrana ma tistirax u l-għaġna ma jkollhiex l-istruttura mixtieqa. Is-sentenza "Sajran permezz tat-tgħaddis fl-ilma jagħli" hija sostitwita b'"Iz-zalzett jissajjar jew billi jitgħalla, jew bil-fwar". Fil-fatt, ir-referenza għal ilma jagħli li tfisser ilma li tkun dejjem f'temperatura ta' 100 °C mhijiex adatta għal proċess reali peress li l-ilma tat-tisjir f'temperatura għolja wisq tifqa' l-imsaren. Madankollu, it-tisjir jinvolvi li l-għaġna tinġieb fit-temperatura mixtieqa (72 °C fil-qalba taz-zalzett), li jagħtiha l-karatteristiċi speċifiċi u r-rispett tad-dehra tal-IĠP "Boudin blanc de Rethel". Sajran bit-tgħaddis fl-ilma kważi jagħli jew bil-fwar jgħin biex jinkiseb zalzett skont il-karatteristiċi tal-IĠP. Is-sajran bil-fwar jippermetti wkoll sajran omoġenju u regolari. It-"tkessiħ fi friġġ jew taħt l-ilma tax-xorb ġieri mkessaħ" ġiet sostitwita bi tkessiħ: jew fi friġġ ta' tkessiħ rapidu, jew bid-doċċa jew bit-tgħaddis, jew b'taħlita taż-żewġ metodi. It-tkessiħ għandu jwassal biex it-temperatura fil-qalba taz-zalzett tilħaq l-10 °C jew inqas fi żmien massimu ta' sagħtejn. Jekk jitkessaħ bit-tgħaddis biss, il-prodott irid jitħalla jinxef għal mill-inqas sagħtejn qabel ma jiġi ppakkjat.". Iż-żieda ta' dawn id-dettalji għandha l-għan li tippreżerva l-kwalitajiet organolettiċi u sanitarji tal-"Boudin blanc de Rethel", li jinvolvu tkessiħ rapidu, u għalhekk ġie stabbilit ħin massimu ta' sagħtejn għat-tkessiħ. Minħabba l-kuntatt fit-tul mal-ilma, il-prodotti mkessħa bit-tgħaddis iridu jdumu jinxfu mill-inqas sagħtejn qabel jiġu ppakkjati. Dawn l-emendi jirregolaw id-drawwiet tal-manifatturi tal-"Boudin blanc de Rethel" u jiżguraw il-preservazzjoni tal-karatteristiċi fiżiċi u organolettiċi tal-prodott. Tneħħew l-obbligi previsti fl-ispeċifikazzjonijiet fis-seħħ rigward it-tikkettar. Hemm preżenti biss il-metodi ta' tikkettar tad-diversi varjanti tal-"Boudin blanc de Rethel". Xi wħud minnhom kellhom l-għan li, waqt ir-reġistrazzjoni, jiffaċilitaw il-kontrolli (it-twaħħil tal-isem u tad-dettalji ta' kuntatt tal-korp ta' ċertifikazzjoni, l-avviż dwar il-possibbiltà li l-konsumaturi jiktbu lill-korp ta' ċertifikazzjoni f'każ ta' nuqqas ta' sodisfazzjon bil-prodott, validazzjoni minn qabel tat-tikketti). Jirrigwardaw ukoll id-deskrizzjoni tal-prodott ("magħmul mil-laħam tal-majjal", "mingħajr żieda ta' lamtu jew ta' qalba tal-ħobż") jew iż-żona ġeografika. Dawn id-dispożizzjonijiet mhumiex iġġustifikati peress li jaqgħu taħt ir-regolamentazzjoni ġenerali. Uffiċċju kompetenti tal-Istat Membru: ġew miżjuda d-dettalji ta' kuntatt tal-Istitut Nazzjonali tal-Kwalità u tal-Oriġini (Institut national de la qualité et de l'origine - INAO) bħala l-uffiċċju kompetenti tal-Istat Membru, skont ir-Regolament (UE) Nru 1151/2012. Il-grupp li issa huwa responsabbli mill-IĠP u li għamel it-talba tal-emenda huwa l-assoċjazzjoni "Les Charcuteries du Pays d'Ardennes". Għalhekk l-informazzjoni dwar il-grupp "Ardennes de France" li kien għamel it-talba ta' reġistrazzjoni fil-bidu tneħħiet u ġiet issostitwita bl-isem u l-indirizz tal-grupp "Les Charcuteries du Pays d'Ardennes". Żona ġeografika: iż-żona ġeografika baqgħet l-istess. Il-lista tal-cantons ġiet sostitwita mil-lista tal-muniċipalitajiet relatati. Ġiet introdotta l-lista tal-proċessi li għandhom isiru bilfors fiż-żona ġegorafika: il-wasla tal-materja prima u l-ipproċessar. Dawn huma biss emendi formali. Rabta kawżali: dan il-kapitolu ġie organizzat fi tliet partijiet sabiex l-ispeċifiċitajiet taż-żona ġeografika, l-ispeċifiċitajiet tal-prodott u r-rabta kawżali jkunu definiti aħjar. L-emendi huma modifiki testwali u ma jinvolvux bidliet sostantivi. L-istrutturi ta' kontroll: id-dettalji ta' kuntatt tal-korp ta' kontroll ġew sostitwiti minn dawk tal-awtorità ta' sorveljanza kompetenti. L-għan ta' din l-emenda huwa biex tiġi evitata l-emenda tal-ispeċifikazzjonijiet fil-każ ta' bidla fil-korp ta' kontroll. Rekwiżiti nazzjonali: il-punti ewlenin li jridu jiġu kkontrollati u l-metodu ta' valutazzjoni tagħhom ġew miżjuda fl-ispeċifikazzjonijiet, skont ir-rekwiżiti nazzjonali Klassi 1.2: Prodotti tal-laħam (imsajrin, immellħin, affumikati, eċċ.) Il-"Boudin blanc de Rethel" jiġi f'porzjonijiet tondi tawwalin ta' bejn 60 u 130 gramma u b'dijametru ta' bejn 30 u 36 mm. F'dawn id-daqsijiet, jimtela fl-imsaren tal-ħnieżer. Il-"Boudin blanc de Rethel" jista' jiġi wkoll f'forma cocktail (żgħira) u għall-barbikju b'dijametru ta' bejn 20 u 26 mm. Jimtela fl-imsaren tan-nagħaġ għall-format cocktail jew mini (ta' bejn 8 u 15-il gramma) u dak tal-barbikju (bejn 50 g u 80 g). Il-ġilda tiegħu għandha lewn ċar, kważi abjad, u omoġenju. Il-mod kif l-imsaren jiġu ssikkati jippermetti konsistenza tajba u ġeneralment lixxa. Xi drabi l-imsaren naturali jista' jkollhom xi difetti żgħar bħal vini ħamranin (tbajja' li jibqgħu wara l-qatla) jew ħjut irqaq imsejħa "barbes" (zkuk), minħabba l-borqom residwu. Il-"Boudin blanc de Rethel" għandu konsistenza ratba u mmerqa, pjuttost magħquda b'togħma tipika ta' laħam miżjud bil-bżar u ħwawar. Fil-ħalq jinħassu l-granuli tal-għaġna. Il-varjanti tal-"Boudin blanc de Rethel" huma oriġinali, bil-faqqiegħ jew b'varjetà waħda ta' faqqiegħ, tal-foresta (din l-indikazzjoni timplika l-preżenza esklussiva ta' faqqiegħ tal-foresti), bit-tartufi (l-uniċi varjetajiet permessi huma t-Tuber melanosporum jew it-Tuber brumale). Iż-żieda tal-meraq tat-tartufi hija permessa. Il-kriterji kimiċi li għandhom jiġu rrispettati fil-prodott oriġinali huma: Il-"Boudin blanc de Rethel" jinbiegħ bl-ingrossa jew ippakkjat lest f'U.V.C. (Unità ta' Bejgħ lill-Konsumatur). Il-"Boudin blanc de Rethel" huwa magħmul mil-laħam frisk tal-majjal, mix-xaħam tad-dahar tal-majjal, minn bajd sħiħ u mill-ħalib tal-baqra. Il-laħam tal-majjal li jintuża jiġi mill-partijiet anatomiċi li ġejjin: il-koxxa mingħajr xikel, l-ispalla mingħajr xikel, is-sider u x-xaħam tad-dahar. Ma jintużax laħam tal-ħanżira. L-użu tat-tirqim mill-qtugħ huwa pprojbit. Il-laħam jitnaddaf b'mod li ma jitħallewx nervituri, gangliji, bżieżel jew axxessi qabel ma jitqatta'. Il-laħam jirrappreżenta bejn 55 u 68 % tal-piż tat-taħlita waqt il-produzzjoni. Il-bajd huwa jew bajd tat-tiġieġ sħiħ (l-abjad u l-isfar) fil-qoxra jew fil-forma ta' prodotti tal-bajd pasturizzati. It-trab tal-bajd, bajd iffriżat jew miżjud huma pprojbiti. Il-bajd jirrappreżenta bejn 10 u 20 % tal-piż tat-taħlita waqt il-produzzjoni. Il-ħalib tal-baqra jista' jkun sħiħ, parzjalment jew kompletament xkumat sabiex jiġi kkontrollat il-kontenut ta' xaħam fil-prodott lest. Dan ikun pasturizzat, sterilizzat jew mhux ipproċessat (diment li jitgħalla qabel jintuża fit-taħlita). Mhux permess jintuża ħalib rikostitwit. Il-ħalib jirrappreżenta bejn 20 u 30 % tal-piż tat-taħlita waqt il-produzzjoni. Il-fażijiet li jseħħu fiż-żona ġeografika jibdew mill-wasla tal-materja prima sat-tkessiħ taz-zalzett. Meta l-"Boudin blanc de Rethel" ikun akkumpanjat minn "tartufat" jew "bit-tartufi", "bil-faqqiegħ" jew minn indikazzjoni li tispeċifika l-varjetà ta' faqqiegħ li jintuża ladarba tintuża varjetà waħda biss, "tal-foresta", dan għandu jidher fl-istess kamp viżiv u miktub b'ittri daqs nofs l-isem "Boudin blanc de Rethel" jew ftit akbar iżda mhux akbar mill-ittri tal-isem "Boudin blanc de Rethel". Iż-żona ġeografika hija magħmula mid-distretti amministrattivi li ġejjin: Iż-żona ġeografika hija magħmula mid-distrett ta' Rethel, muniċipalità fejn żviluppaw ir-riċetta u l-għarfien assoċjat u li tat l-isem lill-"Boudin blanc de Rethel". It-toponimija tixhed attività qawwija ta' produzzjoni u ta' proċessar tal-majjal fil-passat. Fil-fatt iż-żona ġeografika tinkludi tliet muniċipalitajiet kbar li parti minn isimhom hija "Porcien" (Château-Porcien, Novion-Porcien, Chaumont-Porcien), li qabel kien pagus porciensis Gallo-Ruman li jfisser "pajjiż tal-ħnieżer". Il-"Boudin blanc de Rethel" imur lura għas-seklu 17. F'dak iż-żmien, uffiċjal tal-armata tar-Re mar isib rifuġju f'Rethel wara li tilef dwell, kontra l-ordni tal-Kardinal RICHELIEU. Dan l-uffiċjal, li kien jismu Chamarande fetaħ ħanut żgħir tal-laħam ipproċessat fir-raħal ta' Liesse, distrett ta' Rethel ta' dak iż-żmien. Wieħed min-neputijiet tiegħu (li miet fl-1848) ipperfezzjona r-riċetta taz-"zalzett abjad" f'nofs is-seklu 19. Mit-tfal tiegħu, ħamest itfal saru wkoll manifatturi ta' prodotti tal-laħam u stabbilixxew ruħhom f'distretti differenti tal-belt ta' Rethel, u komplew is-sengħa tal-familja. Id-direttorju ta' Rethel u tad-distrett tiegħu kien jinkludi tmien manifatturi tal-laħam ipproċesat fl-1901, u l-kunjom ta' erbgħa minnhom kien Chamarande. Illum il-"Boudin blanc de Rethel" għadu jsir skont ir-riċetta antika. Fil-fatt, il-manifatturi tal-laħam ipproċessat għandhom għarfien miksub mingħand il-ġenituri tagħhom jew mingħand manifatturi oħrajn tal-laħam ipproċessat li jħarrġuhom. Mis-seklu 17, bis-saħħa tal-progress tekniku, il-kundizzjonijiet tal-produzzjoni evolvew ħafna u l-manifatturi llum jużaw tagħmir modern li jqatta' u jħawwad, biex jagħmlu l-prodott tagħhom. Sa mill-ħolqien tiegħu, il-"Boudin blanc de Rethel" akkwista reputazzjoni solida bbażata primarjament fuq il-proprjetajiet sensorji tiegħu. Ir-rispett tar-riċetta tal-antenati jagħti proprjetajiet organolettiċi tipiċi u delikati lill-"Boudin blanc de Rethel". Huwa għandu ġilda ċara, kważi bajda, u omoġenja. Jiddistingwi ruħu mill-prodotti l-oħrajn tal-kategorija tiegħu mit-togħma tipika tal-laħam tal-majjal, xi ftit taħraq u mħawra. Fil-palat, l-għaġna tiegħu hija ratba, pjuttost magħquda u mmerqa u jerħi ammont medju ta' xaħam. Il-"Boudin blanc de Rethel" jiġi wkoll fil-varjanti tiegħu bil-faqqiegħ jew bit-tartufi. It-taħlita hija l-istess, iżda fl-aħħar tal-preparazzjoni jiġu inklużi l-ingredjenti addizzjonali għal dawn il-varjanti. Ir-rabta tal-"Boudin blanc de Rethel" maż-żona ġeografika hija bbażata fuq il-kwalità speċifika u r-reputazzjoni tiegħu. Stabbilit f'reġjun fejn jitrabbew il-ħnieżer, kif jidher mit-toponimija tal-muniċipalitajiet, il-karatteristiċi tal-"Boudin blanc de Rethel" ġejjin mil-lealtà lejn ir-riċetta oriġinali, b'mod partikolari l-użu esklussiv tal-laħam tal-majjal frisk, bajd sħiħ u ħalib, mingħajr prodotti tal-lamtu, mingħajr kulur u mingħajr fosfati. Il-manifatturi tal-laħam ipproċessat jużaw l-għarfien tagħhom biex jiksbu prodott b'konsistenza u togħma apprezzati u rikonoxxuti. Kompluta f'nofs is-seklu 18, ir-riċetta tal-"Boudin blanc de Rethel" malajr infirxet fost il-produtturi tal-laħam ipproċessat taż-żona ta' Rethel. Il-produtturi lokali tal-laħam ipproċessat irnexxielhom jippreżervaw dan l-għarfien partikolari anki meta jadattawh għat-tekniki li żviluppaw waqt li pperfezzjonaw il-proċess tal-produzzjoni. Huwa dan il-kontroll tal-proċess ta' tqattigħ u ta' mili fl-imsaren naturali li jagħti lill-"Boudin blanc de Rethel" id-dehra karatteristika tiegħu. Biex jiksbu "Boudin blanc de Rethel" bħal dak oriġinali, il-manifatturi tal-laħam ipproċessat jaraw li jużaw materja prima li jkollha karatteristiċi ta' kwalità sinifikanti, b'mod partikolari għall-majjal (l-użu tas-sider, tal-ispalla jew tal-koxxa, il-laħam ma jridx ikun ġie ffriżat), għall-ħalib (mhux rikostitwit) u għall-bajd sħiħ (it-trab tal-bajd u bajd iffriżat mhumiex permessi). L-uniċi proteini li jgħaqqdu (il-bajd u l-laħam frisk) huma biżżejjed biex tinkiseb konsistenza magħquda u ratba, u l-produzzjoni tal-"Boudin blanc de Rethel" isseħħ mingħajr ebda żieda ta' lamtu jew qalba tal-ħobż. Il-proteini tal-abjad tal-bajd huma albumina li tagħqad f'temperatura baxxa (bejn +60 u +65 °C) u tifforma ġell li jaqbad fin-nisġa tiegħu l-komponenti tal-prodott li jitħallat magħhom. Huwa wkoll minħabba din il-karatteristika li l-"Boudin blanc de Rethel" għandu lewn ċar. Dan it-tagħqid jgħin ukoll biex jinkiseb mili konsistenti. Il-fama u l-immaġni tal-"Boudin blanc de Rethel" kibru permezz tal-aċċess għal netwerks ta' distribuzzjoni dejjem aktar wesgħin, l-ewwel fir-reġjun stess matul is-snin disgħin, imbagħad fi Franza kollha. (it-tieni subparagrafu tal-Artikolu 6(1), ta' dan ir-Regolament)